### Resume

Den selvejende institution Skibet Kunstgræs ansøger om en kommunal lånegaranti på 1 mio. kr. til anlæggelse af en kunstgræsbane i [adresse]. Kunstgræsbanen skal anlægges på kommunens jord, hvorfor Skibet Kunstgræs også ansøger om et årligt tilskud til vederlagsfri jordleje i 20 år. Kultur- og idrætsudvalgets vedtog på mødet den 10/12-2019, at den sidste kunstgræsbane skulle etableres i [adresse], hvorefter behovet for kunstgræsbaner i kommunen er dækket. Nu er foreningen klar til at etablere kunstgræsbanen hvorefter der ligeledes søges en anlægsbevilling på 1,5 mio. til projektet.

### Sagsfremstilling

Den selvejende institution Skibet Kunstgræsbane planlægges stiftet af Skibet Idrætsforening. Ifølge udkastet til vedtægter for Skibet Kunstgræsbane er institutionens formål at etablere, vedligeholde og forestå driften af en kunstgræsbane på et kommunalt område ved [adresse], [adresse] 20, 7100 Vejle til brug og gavn for idræts- og fritidsaktiviteter i området. Kunstgræsbanen planlægges at blive anlagt i tilknytning til Skibet Idrætsforenings fodboldanlæg og skal ved en lejeaftale stilles til rådighed for Skibet Idrætsforening, således at foreningens medlemmer kan anvende kunstgræsbanen.

Et eventuelt overskud fra [adresse] skal anvendes i overensstemmelse med institutionens formål eller i øvrigt til fremme af almennyttige idræts- og fritidsaktiviteter, eventuelt gennem udlodning til Skibet Idrætsforening. I tilfælde af institutionens opløsning skal eventuelle overskydende midler udloddes til Skibet Idrætsforening. I forbindelse med anlæggelse af kunstgræsbane i [adresse], som er den sidste der etableres i Vejle Kommune, søges en anlægsbevilling på 1,5 mio. kr. vedrørende til tilskud til foreningen.

Banen anlægges efter planen fra uge 27 efter fodboldskolen i Skibet er afholdt.

I forbindelse med finansieringen af banen har institutionen indsamlet 545.000 kr. fra eksterne sponsorer og institutionen oplyser, at den fortsætter med at opsøge sponsorer og fonde i hele 2022. Institutionen har fået afslag fra nogle sponsorer grundet COVID-19. Projektet med anlæggelse af kunstgræsbanen er blevet dyrere end institutionen først antog, da der er kommet prisstigninger på byggematerialer.
På baggrund af ovenstående ansøger Skibet Kunstgræsbane om en kommunal lånegaranti på 1 mio. kr. til anlæggelse af kunstgræsbanen. Anlægs- og driftsbudget fremgår af nedenstående tabeller.

|  |  |  |
| --- | --- | --- |
| ANLÆGSBUDGET |  |  |
| Etablering: | 3.295.000 |  |
| Finansiering: |  |  |
| Vejle kommune: | 1.500.000 |  |
| Skibet IF: | 250.000 |  |
| Lån (Vejle kommune) | 1.000.000 |  |
| Fonde og sponsorater | 545.000 | (tilsagn) |
|  | 3.295.000 |  |
|  |  |  |
|  |  |  |
|  |  |  |
| DRIFTSBUDGET | Årligt |  |
| Lejeindtægt fra Skibet if fodbold | 90.000 |  |
| Driftstilskud fra Vejle kommune | 40.000 |  |
| Ydelse på lån | -50.000 |  |
| Granulat | -12.000 |  |
| Forsikring | -5.000 |  |
| Overskydende likviditet | 63.000 |  |

Principper for anlæggelse af kunstgræsbaner i Vejle Kommune:

Byrådet vedtog i 2013 vedlagte principper for anlæggelse af kunstgræsbaner.

Skibet Kunstgræsbane er den sidste bane der anlægges i henhold til principperne. Puljen for kunstgræsbaner vil være opbrugt, såfremt Skibet Kunstgræsbane bevilges den ansøgte lånegaranti på 1 mio. kr.

Det er forvaltningens vurdering, at [adresse] opfylder kravende i de vedtagne principper.

Retningslinjer og procedurer for lånegarantier til foreninger:

Byrådet vedtog den 10. oktober 2021 reviderede retningslinjer for lånegarantier til foreninger. I henhold til retningslinjerne kan der - for at understøtte initiativer og aktiviteter, der medvirker til stærke og levende lokalsamfund eller sikrer sammenhængskraft i kommunen - i særlige tilfælde ydes kommunal økonomisk støtte.

Kommunal økonomisk støtte skal ske sammen med et lokalt økonomisk engagement, skal fokusere på det frivillige engagement som grundlag for foreningsaktiviteter og skal udgøre en mindre del af det økonomiske grundlag. Konkret kan der ydes lånegarantier og lignende til foreninger og foreningsaktiviteter op til 1 mio. kr., dog maksimalt 30 % af projektets samlede budget. Der er samtidig fastlagt en ramme for de samlede lånegarantier i Vejle Kommune på i alt 45 mio. kr.

Ved behandling af ansøgninger om lånegarantier skal der anlægges en konkret vurdering af:

1. Lovligheden af kommunal støtte/garanti

2. Opfyldelse af ovennævnte retningslinjer

3. Overholdelse af kommunens samlede ramme for garantier og

4. Risikoen i forhold til kommunes økonomiske engagement

Såfremt forvaltningens vurdering af nævnte forhold falder positivt ud, fremsendes sagen gennem Økonomiudvalget til Byrådets behandling.

Kultur og sundheds vurdering:

1. Den selvejende institution Skibet Kunstgræsbane har, i henhold til udkast til vedtægter, til formål at formål at etablere, vedligeholde og forestå driften af en kunstgræsbane på et kommunalt område ved [adresse], [adresse] 20, 7100 Vejle til brug og gavn for idræts- og fritidsaktiviteter i området. Anlæggelse af et idrætsanlæg, som en kunstgræsbane, til brug for idræts- og fritidsaktiviteter for [adresse] borgere er en lovlig kommunal aktivitet, som vil kunne støttes med hjemmel i de ulovfæstede regler om kommunens opgavevaretagelse, kommunalfuldmagten.

2. Retningslinjerne for at give lånegaranti vurderes at være opfyldt, for så vidt angår at den selvejende institution Skibet Kunstgræsbane, i henhold til institutionens udkast til vedtægter, understøtter et stærkt og levende lokalsamfund og herigennem det lokale og frivillige engagement, som grundlag for foreninger og foreningsaktiviteter. Retningslinjerne vurderes også at være opfyldte for så vidt angår den maksimale grænse for lånegaranti på 1 mio. kr. eller 30 % af projektets samlede budget.

3. Lånegarantien er indeholdt i rammen for lånegarantier. Der resterer pt. 13,4 mio. kr. i puljen.

4. Forvaltningen vurderer ikke, at en bevilling af en kommunal lånegaranti på 1 mio. kr. vil indebære en økonomisk risiko for Vejle Kommune, da det vurderes, at institutionen vil kunne håndtere renter og afdrag inden for driften.

På den baggrund kan forvaltningen anbefale, at den selvejende institution Skibet Kunstgræsbane bevilges en kommunal lånegaranti på 1 mio. kr.

Vederlagsfri jordleje:

Som nævnt ovenfor ansøger den selvejende institution Skibet Kunstgræs også om, et tilskud i form af vederlagsfri jordleje af kommunens jord, en del af matr. nr. 1bp, [adresse], Skibet, beliggende på adressen [adresse], 7100 Vejle.

Markedslejen for kommunens ovennævnte jord er ikke selvstændigt blevet vurderet, hvorfor beløbsstørrelsen af tilskuddet på den vederlagsfri jordleje er ukendt.

Forvaltningen har udarbejdet vedlagte udkast til en 20-årig brugsaftale med Skibet Kunstgræs vedrørende kommunens jord. Såfremt Byrådet beslutter at bevilge Skibet Kunstgræs et tilskud i form af vederlagsfri jordleje, vil brugsaftalen skulle sendes til Tilsynet i Ankestyrelsens godkendelse, jævnfør lånebekendtgørelsens § 13. Det bemærkes, at brugsretsaftalen er underskrevet af parterne, men at det er en betingelse for dens ikrafttræden, at Tilsynet i Ankestyrelsen giver samtykke.

### Økonomi

Opsummering af de bevillingsmæssige konsekvenser:

![](data:image/png;base64...)

Opsummering af de bevillingsmæssige konsekvenser:

Der gives anlægsbevilling på 1,5 mio. kr. til kunstgræsbane i [adresse].

Høring:

Økonomi & Controlling har ingen bemærkning af bevillingsmæssig karakter, dog bemærkes det at der ved tilsagn af kommunegarantier skal ske en tilsvarende deponering, og derved en forringelse af [adresse] frie likviditet. I ovenstående tilfælde vil der skulle ske en deponering på 1,0 mio. kr.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

Kultur- og Sundhedsdirektøren indstiller, 3. maj 2022, pkt. 78:

at den selvejende institution Skibet Kunstgræs, såfremt institutionen stiftes, bevilliges en kommunal lånegaranti på 1 mio. kr. til anlæggelse af kunstgræsbane som beskrevet i sagen, og

at den selvejende institution Skibet Kunstgræs bevilliges et årligt tilskud i 20 år i form af vederlagsfri jordleje af kommunens jord, og
at der bevilges 1,5 mio. kr. i tilskud til kunstgræs i [adresse], og

at de bevillingsmæssige konsekvenser godkendes, jf. bevillingsskema under afsnittet økonomi.

Beslutning fra Kultur- og Idrætsudvalget, 3. maj 2022, pkt. 78:

Anbefales. Emil Jacobsen deltog ikke i sagens behandling.

Beslutning fra Økonomiudvalget, 16. maj 2022, pkt. 112:

Anbefales.

Fraværende: Nikolaj Klausen.

### Beslutning

Godkendt.